පසුගිය දිනවල සමාජ මාධ්‍ය ඔස්සේ හුවමාරු වූ දෙපිරිසක් අතර ගැටුමක් ඇතිකරගන්නා අයුරු දැක්වෙන වීඩියෝවට අදාළ සැකකරුවන් අත්අඩංගුවට ගෙන තිබෙනවා.එහිදී පුද්ගලයින් 07 දෙනෙකු අත්අඩංගුවට ගත් බවයි පොලිස් මාධ්‍ය ප්‍රකාශකවරයා සඳහන් කළේ.බියගම පොලිස් වසමේ බණ්ඩාරවත්ත ප්‍රදේශයේ අවන්හලක් අසලදී මෙම ගැටුම සිදුව ඇති බවයි වාර්තා වන්නේ.අත්අඩංගුවට ගැනුණු සැකකරුවන් ඊයේ (22) මහර අධිකරණයට ඉදිරිපත් කිරීමෙන් අනතුරුව ලබන 26 වනදා දක්වා රක්ෂිත බන්ධනාගාර ගත කිරීමට නියෝග කර තිබෙනවා.සිද්ධියට සම්බන්ධ තවත් සකකරුවෙන් සිව්දෙනෙකු  අත්අඩංගුවට ගැනීමට නියමිත බවයි පොලිස් මාධ්‍ය ප්‍රකාශකවරයා වැඩිදුරටත් පවසා සිටියේ.පොලිස් නිලධාරීන් ඉදිරියේ මෙම පිරිස ගැටුමක් ඇතිකරගන්නා අයුරු එම වීඩියෝවේ දැක්වෙනවා.